OpenLLM-France/wikimedia huggingface dataset:
# From Jewish Life

From Jewish Life és una obra per a piano i violoncel composta per Ernest Bloch el 1924 i dedicada al violoncel·lista Hans Kindler.

## Moviments

* Prayer
* Supplication
* Jewish Song

## Origen i context

Bloch va compondre From Jewish Life a finals de 1924 mentre estava de vacances a Santa Fe, Nou Mèxic, just després d'acabar el seu període com a director de l'Institut de Música de Cleveland. Hans Kindler, el dedicatari, havia estrenat Schelomo el 1917. Bloch utilitza estructures musicals simples amb un ús de la modalitat askenazí de l'Europa de l'Est. Se n'han fet arranjaments per a clarinet i piano, i contrabaix i piano.
Com el títol indica, són tres fragments de la vida jueva, una continuació dels Three Pictures of Chassidic Life, Baal Shem per a violí i piano, compostes un any abans. Encara que no es basa en temes musicals jueus tradicionals, cada moviment busca captar un aspecte diferent de l'esperit jueu. L'emotiu primer moviment Prayer, és un clàssic conegut del repertori de violoncel.
Bloch va créixer a Ginebra en una família jueva amb una forta consciència de les seves tradicions. El seu pare es va formar com a rabí i el seu avi va ser el president de la comunitat jueva de Lengnau. Per tant, Ernest Bloch va conèixer la música de la sinagoga des de petit. Segons el pianista Jascha Nemtsov, Bloch «fins i tot utilitza alguns intervals de quart de to de l'Orient que sovint són característics de les cançons jueves tradicionals».

## Referències

* ↑ «From Jewish Life, B.54 (Bloch, Ernest)». Imslp. [Consulta: 8 maig 2024].
* ↑ Knapp, Alexander. «From Jewish Life». Hyperion. [Consulta: 8 maig 2024].
* ↑ «From Jewish Life». Presto Music.
* ↑ «Ernest Bloch: Prayer (from Jewish life) for double bass and guitar (arranged by Luis G. Pérez)». doublebasshq.com. [Consulta: 8 maig 2024].
* ↑ Labhart, Walter. «Ernest Bloch: Kammermusikwerke für Violoncello». Musiques Suisses. [Consulta: 8 maig 2024].
* ↑ «Bloch: "From Jewish Life" - 3 pieces». Piano-Accompaniments.com. [Consulta: 8 maig 2024].
* ↑ «From Jewish Life». Carl Fisher. [Consulta: 8 maig 2024].
* ↑ Scheiner, Jonathan Scheiner. «Prayer». Sony Classical. [Consulta: 8 maig 2024].
# Gens Aquíl·lia

La gens Aquíl·lia (en llatí: gens Aquillia) va ser una família romana patrícia i plebea. Aquest nom es troba escrit a les monedes com Aquillius però als manuscrits apareix com Aquilus. Gai Aquil·li Tusc ja és mencionat com a cònsol l'any 487 aC.
Van prendre els cognoms Corvus, Crassus, Florus, Gallus i Tuscus.
Dos membres de la família ja van conspirar contra els Tarquinis. Altres membres destacats van ser:
* Gai Aquil·li Tusc, cònsol el 487 aC;
* Mani Aquil·li, cònsol el 129 aC;
* Mani Aquil·li el Jove, cònsol el 101 aC.
* Aquília Severa casada amb l'emperador Elagàbal

## Referències

* ↑ Titus Livi. Ab Urbe Condita II, 4
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 253.
# Gens Auruncúlia

La gens Aurunculeia (en llatí: Aurunculeia gens) va ser una gens romana d'origen plebeu que va usar com a cognomen familiar el de Cota. El nom Aurunculeu segurament deriva del poble dels auruncs, un poble de la Campània conquerit pels romans l'any 314 aC, i es podria referir a una família provinent d'aquesta terra.
Cap membre de la família va arribar mai a cònsol. El primer que va tenir una alta magistratura va ser el pretor Gai Aurunculeu, el 209 aC.
Alguns personatges importants de la família van ser:
* Luci Aurunculeu, pretor urbà l'any 190 aC.
* Gai Aurunculeu, ambaixador romà l'any 155 aC.
* Luci Aurunculeu Cotta, militar romà, legat de Juli Cèsar a la Gàl·lia.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 444.
* ↑ Titus Livi. Ab Urbe Condita IX,25,26
# Gens Apuleia

La gens Apuleia (llatí: gens Appuleia) va ser una família romana d'origen plebeu que comptà amb membres de rellevància durant la República i fins a l'Imperi. Els Apuleu van portar els cognomens de Decià, Pansa i Saturní.
Alguns membres destacats de la família van ser:
* Luci Apuleu, tribú de la plebs l'any 391 aC que va destituir a Marc Furi Camil.
* Quint Apuleu Pansa, cònsol el 300 aC.
* Gai Apuleu Saturní, comissionat pel senat per arranjar disputes entre les ciutats de Pisae i de Luni, l'any 168 aC.
* Luci Apuleu Saturní, pretor l'any 166 aC i tal vegada germà de l'anterior.
* Luci Apuleu, ambaixador romà enviat el 156 aC a analitzar la situació entre el rei Àtal II de Pèrgam i Prúsies I de Bitínia.
* Luci Apuleu Saturní, tribú de la plebs el 102 aC i net de Luci Apuleu Saturní.
* Gai Apuleu Decià, tribú de la plebs l'any 98 aC.
* Gai Apuleu Decià, fill de l'anterior.
* Luci Apuleu Saturní, propretor a Macedònia el 58 aC.
* Marc Apuleu, proqüestor a l'Àsia i proscrit pels triumvirs el 43 aC.
* Apuleu, tribú de la plebs i també proscrit pels triumvirs.
* Sext Apuleu, cònsol el 29 aC.
* Sext Apuleu, cònsol el 14 i fill de l'anterior.
* Apuleu Cels, metge romà del segle i.
* Luci Apuleu, escriptor romà del segle ii autor de la novel·la Les Metamorfosis, obra també coneguda amb el nom de L'Ase d'or.
* Luci Apuleu Bàrbar, sovint anomenat Pseudo-Apuleu, botànic romà del segle iv aC confós de vegades amb Luci Apuleu i Apuleu Cels.

## Referències

* ↑ Alberich, Joan; Ros, Montserrat. La transcripció dels noms propis grecs i llatins. Barcelona: Enciclopèdia Catalana, 1993. ISBN 8477392250. §173.
* ↑ Smith, William (ed.). «Appuleia gens». A Dictionary of Greek and Roman biography and mythology. [Consulta: 16 juny 2022].
* ↑ Titus Livi. Ab Urbe Condita, V, 31
* ↑ Smith, William (ed.). «Attalus». A Dictionary of Greek and Roman biography and mythology. [Consulta: 16 juny 2022].
# Gens Aurèlia

La gens Aurèlia (en llatí: gens Aurelia) van ser els membres d'una antiga família romana d'origen plebeu. Els cognomen utilitzats per aquesta família sota la República, van ser Cota, Orestes i Escari. Al temps de l'Imperi trobem els Aureli Fulvus, una branca de la gens Aurèlia de la qual formen part els Antonins. El nom d'Aureli es pot traduir per "daurat".

## Membres principals
### Durant la República

* Gai Aureli Cotta I magistrat i cònsol el 252 aC.
* Publi Aureli Pecuniola, tribú militar el 252 aC, parent del cònsol Gai Aureli Cotta, sota el qual va servir durant el setge de Lipara el 252 aC. Per la seva negligència, el seu campament va ser incendiat i gairebé capturat. Com a càstig, a Pecuniola el van flagel·lar i degradar al rang de legionari.
* Marc Aureli Cotta, edil plebeu l'any 216 aC. i legat o prefecte sota les ordres del cònsol Appi Claudi Pulcre durant la Segona Guerra Púnica.
* Gai Aureli, legat a les ordres del pretor Marc Claudi Marcel durant la primera batalla de Nola contra Hanníbal el 216 aC.
* Gai Aureli Cotta, cònsol el 200 aC.
* Marc Aureli Cotta, llegat l'any 199 de Luci Corneli Escipió
* Luci Aureli Orestes, cònsol el 157 aC.
* Luci Aureli Cotta, tribú de la plebs el 154 aC.
* Luci Aureli Orestes, cònsol el 126 aC.
* Luci Aureli Orestes, cònsol el 103 aC.
* Luci Aureli Cotta, cònsol el 119 aC.
* Luci Aureli Cotta, tribú de la plebs el 95 aC.
* Gneu Aureli Orestes, pretor urbà el 77 aC.
* Gai Aureli Cotta, governador de la Gàl·lia i cònsol el 75 aC.
* Marc Aureli Cotta, cònsol el 74 aC.
* Luci Aureli Cotta, censor el 64 aC.
* Aurèlia Cotta, mare de Juli Cèsar.

### Durant l'Imperi

* Aureli Cotta Messal·lí, cònsol l'any 20
* Tit Aureli Fulvus, governador de la Hispània Citerior i cònsol el 85
* Tit Aureli Fulvus, fill de l'anterior i pare d'Antoní Pius
* Antoní Pius (Titus Aurelius Fulvius Boionius Arrius Antoninus), emperador el 138.
* Marc Aureli (per adopció), emperador l'any 161
* Còmmode (Marcus Aurelius Commodus Antoninus), emperador l'any 180
* Luci Aureli Gal, cònsol el 198
* Sext Aureli Víctor, historiador del segle iv

### Altres Aurelis

* Marc Aureli Olimpi Nemesià, poeta del segle III
* Aureli Climent Prudenci, conegut com a Prudenci, poeta del segle IV
* Quint Aureli Simmac, orador del segle IV
* Macrobi (Macrobius o Ambrosius Aurelius Theodosius Macrobius) gramàtic del segles IV i V

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 189.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 436.
* ↑ Broughton, T Robert S. The Magistrates of the Roman Republic Vol. I. Nova York: American Philological Association, 1986.
* ↑ Sext Juli Frontí. Strategematon IV,1,22
* ↑ Fasti Capitolini
* ↑ Historia Augusta. Vida d'Antoní 1
# Futbol a Botswana

El futbol és l'esport més popular a Botswana. És dirigit per l'Associació de Futbol de Botswana.

## Competicions

* Lligues:
** Botswana Premier League
** Botswana First Division (Nord, Sud)
* Copes:
** FA Challenge Cup
** Botswana Independence Cup
** Kabelano Charity Cup
** Mascom Top 8 Cup

## Principals clubs

Clubs amb més títols nacionals a 2019.
* Township Rollers FC
* Botswana Defence Force XI FC
* Gaborone United SC
* Mochudi Centre Chiefs SC
* Mogoditshane Fighters FC
* Extension Gunners FC
* Notwane Football Club
* Botswana Police XI SC
* ECCO City Green SC
* Jwaneng Galaxy FC

## Principals estadis

Font:
| # | Estadi | Capacitat | Ciutat |
| 1 | Estadi Obed Itani Chilume | 27.000 | Francistown |
| 2 | Estadi Nacional de Botswana | 25.000 | Gaborone |
| 3 | Estadi de Lobatse | 20.000 | Lobatse |

## Vegeu també

* Associació de Futbol de Botswana
* Selecció de futbol de Botswana

## Referències

* ↑ Mapa Mundial
* ↑ «Makwengwe: Life apart from football». Botswana Guardian, 24-09-2013. Arxivat de l'original el 2013-11-15.
* ↑ «Sunday Standard - Online Edition». Sundaystandard.info. Arxivat de l'original el 2015-06-10.
* ↑ «Welcome to Daily News .:. Sports - Football - Botswana football growth impressive - Michu». Dailynews.gov.bw, 30-08-2013. Arxivat de l'original el 2015-06-10.
* ↑ «The mystery behind the rise of Botswana football». Goal.com, 21-05-2011.
* ↑ «BBC Sport - Football - Minnows Botswana qualify for Africa Cup of Nations». BBC News, 26-03-2011.
* ↑ «Mmegi Online :: Football Inches Closer To Professionalism - Makgalemele». Mmegi.bw.
* ↑ «Botswana - List of Champions». RSSSF.
* ↑ «Botswana Cup Winners». RSSSF.
* ↑ «Stadiums in Botswana». worldstadiums.com. Arxivat de l'original el 2009-10-06. [Consulta: 29 maig 2021].
# Garola

Garola fou un estat tributari protegit del tipus zamindari però lliure de renda, al districte de Sagar o Saugor a les Províncies Centrals d'Índia. Només tenia un sol poble amb una superfície de 22 km² amb uns ingressos estimats de 164 lliures. La població era de 1.017 habitants el 1881. Té a la part oriental un llac de 30 hectàrees. El territori fou concedit per l'emperador a Rao Kam Chandra al segle XVII, però la major part va passar a mans del peshwa maratha el 1746.

## Referències

* The Imperial Gazetteer of India, 1885, Sir William Wilson Hunter, Londres, Trübner & co.
# Garol

Garol fou un petit estat tributari de l'agència Rewa Kantha, i després dels Panch Mahals, a Gujarat, a la presidència de Bombai. El tribut de 3 lliures es pagava al Gaikwar de Baroda, i quan fou transferit als Panch Mahals es va seguir pagant a través de l'agència Rewa Kantha.

## Referències

* The Imperial Gazetteer of India, 1885, Sir William Wilson Hunter, Londres, Trübner & co.
# GoldenDict

GoldenDict és una aplicació informàtica de codi obert que permet consultar diccionaris en línia i fora de línia, en diversos idiomes, així com fer traduccions automàtiques de paraules o frases senceres.

## Funcionalitats

Algunes de les funcionalitats del programa són les següents:
* Suport per a diversos formats de diccionaris:
** Babylon, arxius .BGL
** StarDict, arxius .ifo/.dict./.idx/.syn
** Dictd, arxius .index/.dict(.dz)
** ABBYY Lingvo, arxius sources .dsl i .lsa/.dat
* Utilitza WebKit per millorar la presentació en pantalla.
* Cerca a Viquipèdia, Viccionari i altres sistemes basats en MediaWiki.
* Capaç d'interrogar pàgines web senceres el formulari de recerca de les quals utilitzi el mètode GET (dit d'una altra manera, els paràmetres de recerca dels quals sigui transmès dins l'URL).
* Capaç de traduir textos llargs.
* Suggeriment de mots basats en la fonètica.
* Capaç d'escoltar la pronunciació de mots.
* Capaç d'identificar paraules sense accents, puntuació o espais.
* Capacitat d'escanejar paraules o frases sobre qualsevol aplicació (creant finestreta de popup amb la traducció corresponent).
* Multiplataforma i portable a altres sistemes operatius.

## Avantatges i inconvenients

Comparat amb altres aplicacions similars, GoldenDict:
* Suporta diversos formats d'arxiu de diccionaris populars, mentre que Babylon i ABBYY Lingvo (nadiu) només en suporta un, i StarDict només n'admet dos.
* L'ús de WebKit permet presentar els articles en format similar a pàgines web com un navegador web, cosa que els altres programes com Babylon, ABBYY Lingvo o StarDict no poden fer.
* La versió actual (1.0.1) no permet realitzar cerques de text dins dels articles d'un diccionari.
* La versió d'Android de GoldenDict no és de codi obert.

## Referències

* ↑ «GoldenDict» (en anglès). PortableApps.com. [Consulta: 27 octubre 2015].
* ↑ «GoldenDict: A Dictionary Nugget» (en anglès). Linux-magazine.com. [Consulta: 28 octubre 2015].
* ↑ «GoldenDict» (en anglès). SourceForge.net. [Consulta: 28 octubre 2015].
* ↑ «Supported dictionary formats» (en anglès). GoldenDict.org. [Consulta: 27 octubre 2015].
* ↑ «GoldenDict» (en anglès). GitHub.com. [Consulta: 28 octubre 2015].
# Goldach (Sankt Gallen)

Goldach és un municipi del cantó de Sankt Gallen (Suïssa), situat al districte de Rorschach.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Gerald Loeb Award

Els Premi Gerald Loeb, també coneguts com el Gerald Loeb Award per al periodisme empresarial i financer distingit, són un reconeixement a l'excel·lència en el periodisme, especialment en els camps dels negocis, les finances i l'economia. El premi va ser establert l'any 1957 per Gerald Loeb, soci fundador de E.F. Hutton & Co. La intenció de Loeb en la creació del premi era animar els periodistes a informar i protegir els inversors privats, així com el públic en general en les àrees de negocis, finances i economia.

## Referències

* ↑ Staff «Ted Gup to be inducted into Press Club of Cleveland's Journalism Hall of Fame». The Plain Dealer. Cleveland Live, Inc, October 23, 2007. Arxivat de febrer 13, 2008, a Wayback Machine.
* ↑ Staff «About the Gerald Loeb Awards». UCLA Anderson, School of Management.
* ↑ Times Staff Writer «Times business article honored: The article examining the ties between Digital Lightwave and the Church of Scientology won a Gerald Loeb Award for business reporting.». St. Petersburg Times, July 2, 2003.
# Gen-Y Cops

Gen-Y Cops és una pel·lícula de Hong Kong dirigida per Benny Chan, estrenada el 2000. Ha estat doblada al català. És la continuació del film Gen-X Cops, estrenat l'any 1999.

## Argument

Una companyia nord-americana fabricant d'armament ha dissenyat un robot ultra perfeccionat capaç de substituir a les persones en la guerra i evitar així la pèrdua de més vides humanes. Però el test de funcionament no surt com tots esperaven, i el robot perd el control. Malgrat els dubtes que això genera, s'envia el robot a Hong Kong, on ha de participar en una exhibició. Dos fronts vetllaran per la seva seguretat. D'una banda, un grup de joves policies de Hong Kong, i per una altra, un agent de l'FBI. El xoc entre tots dos serà imminent i farà que el treball, aparentment senzill, es compliqui fins al límit de posar en perill les seves vides.

## Repartiment

* Stephen Fung: Partit
* Sam Lee: Alien
* Edison Chen: Edison
* Christy Chung: Inspector Chung
* Anthony Wong: Dr Tang
* Eric Kot: Dr Lai
* Johnnie Guy: Dr. Cameron
* Richard Sun: Kurt Lee
* Dirk Rommeswinkel: Donovan
* Mark Hicks: Ross Tucker
* Paul Rudd: Ian Curtis
* Maggie Q: Jane Quigley
* Raymond Lee: Venedor de marisc

## Al voltant de la pel·lícula

* Destacar una curta aparició del director Lee Lik-chi com a taxista, i la de l'actor Vincent Kok en el paper del Dr Wang.

## Premis i nominacions

* Nominació al premi al millor actor debutant (Edison Chen), millors coreografies (Li Chung-Chi), millor vestuari i maquillatge i millor mescla (Tsang King-Cheung), en els Hong Kong Film Awards 2001.

## Referències

* ↑ «Gen-Y Cops». esadir.cat.
* ↑ «Cruel Intentions 2» (en anglès). [Consulta: 17 abril 2018].
# Goma de garrofí

La goma de garrofí (E410) és una goma vegetal de galactomanana que s'extreu de les llavors del garrofer. Es fa servir com a agent espessidor i agent gelificant en tecnologia alimentària. És soluble en aigua calenta.
La goma de garrofí és una pols de color blanc o blanc grogosa. Consisteix principalment polisacàrids hidrocol·loidals d'alt pes molecular, compostos d'unitats de galactosa i manosa combinades amb enllaços glucosídics que es descriuen químicament com galactomanana. Es dispersa tant en aigua calenta com freda formant un sol col·loidal amb pH entre 5,4 i 7,0 que es pot convertir en un gel per addició de petites quantitats de borat de sodi. La seva principal funció és espessir i estabilitzar.
A les llavors de garrofer se'ls extreu la pell i es molen.

## Referències

* ↑ Martin Chaplin: Locus bean gum, London South Bank University, web page.
* ↑ CyberColloids: Locus bean gum production Arxivat 2011-05-27 a Wayback Machine., CyberColloids, Hydrocolloids research and development webpage.
# Gran dodecàedre estelat

En geometria, el gran dodecàedre estelat (o gran dodecaedre estelat) és un dels quatre políedres de Kepler-Poinsot (políedres regulars no convexos), amb un símbol de Schläfli {5/2,3}. Està compost de 12 cares pentagràmiques que s'intersecten entre si, amb tres pentagrames que es troben a cada vèrtex.

## Bibliografia

* Wenninger, Magnus. Polyhedron Models. Cambridge University Press, 1974. ISBN 0-521-09859-9.

## Vegeu també

* Llista de políedres uniformes

## Enllaços externs

* Weisstein, Eric W., «Great stellated dodecahedron» a MathWorld (en anglès).
* Weisstein, Eric W., «Three stellations of the dodecahedron» a MathWorld (en anglès).
* Uniform polyhedra and duals
# Gran dodecàedre truncat estelat

En geometria, el gran dodecàedre truncat estelat o gran dodecàedre quasitruncat estelat és un políedre uniforme no convex indexat com a U$_{66}$. Té un símbol de Schläfli t$_{0,1}${5/3,3}.

## Políedres relacionats

Comparteix el seu arranjament de vèrtexs amb tres altres políedres uniformes: el petit icosicosidodecàedre, el petit dodecicosidodecàedre ditrigonal i el petit dodecicosàedre:
| Gran dodecàedre truncat estelat | petit icosicosidodecàedre | petit dodecicosidodecàedre ditrigonal | petit dodecicosàedre |

## Bibliografia

* Wenninger, Magnus. Dual Models. Cambridge University Press, 1983. ISBN 978-0-521-54325-5.

## Vegeu també

* Llista de políedres uniformes

## Enllaços externs

* Weisstein, Eric W., «Great stellated truncated dodecahedron» a MathWorld (en anglès).
# Grimaldo Canella

Grimaldo Canella és considerat el fundador (malgrat que el seu pare fou el precursor) i epònim de la dinastia Grimaldi. Va néixer a Gènova aproximadament l'any 1110 i va morir vora l'any 1184 amb 74 anys. Grimaldo Canella fou polític i home d'armes. Les seves dades apareixen per primer cop en un document del 2 d'octubre del 1158. També fou ambaixador de Federico Barbarossa al 1158 i fou diverses vegades Cònsol de Gènova els anys 1162, 1170 i 1184. Tanmateix, fou l'ambaixador de l'Emir del Marroc el 1169 i consta en diverses actes notarials els anys 1162 i 1184. Va esdevenir home d'armes l'octubre de 1170, quan més tard va liderar vuit galeres genoveses que, sota el seu comandament, va perseguir un petit exèrcit de galeres provinents de Pisa i en va conquerir una.

## Família

El seu pare era el noble i patrici genovès Ottone Canella (probablement originari dels Senyors de Vezzano Ligure), el mateix que va ser Cònsol de Gènova l'any 1133, i la seva mare era la noble local Adelasia. Ell era el més petit dels germans: Rubaldo, Bellamunto, Otto, Carlo, Bulzaneto, i Anna Canella.
Es va casar amb una noble local de la qual no s'ha conservat el nom i van tenir els següents fills: Oberto Grimaldi (1140 - 1232), el primer de la família en portar el cognom Grimaldi i el fundador del poder econòmic i polític de la Casa; Pietro; Raimondo; Adelasia (morta l'1 de desembre de 1177), la qual es va casar amb Gherardo VII della Gherardesca, Comte de Settimo (mort vora el 1178); Grimaldina; i Anna.
La seva família ja feia temps que vivia a Gènova, entre la que en el futur serà l'Església de Sant Lluc i el districte anomenat "Maddalena". En aquesta era els Grimaldi van començar el seu ascens a les famílies més importants de la República de Gènova, les quals participen en les primeres lluites de l'època. En aquest context, la figura de Grimaldo es planteja, per tant, la del fundador de l'epònim, el famós cònsol del qual els seus descendents volen mantenir el nom com el del mateix llinatge. Com a fundador, Grimaldo es col·loca en el llindar de la història fosca i en el començament de la reputació de la Casa.
Els estudis més importants sobre Grimaldo Canella es van començar a executar a l'edat moderna, malgrat que encara roman la incertesa sobre el veritable origen de Canella. Després de nou segles, el nom i la memòria de Grimaldo encara es conserven, i ens fixem en ell com el fundador de la dinastia Grimaldi.

## Notes

* ↑ Settimo Rotaro: localitat de l'actual província de Torí, Piemont.

## Referències

* ↑ «The House of Grimaldi». Arxivat de l'original el 15 desembre 2007. [Consulta: 1r abril 2008].

## Bibliografia

* Monaco, ses origines et son histoire d'après les documents originaux - de Gustave Saige - Monaco - 1897;
* La Repubblica di Genova tra nobili e popolari - de Giuseppe Gallo - Gènova (Itàlia) - 1997.
# Grup de la barita

El grup de la barita és un grup de minerals de la classe dels sulfats, format per tres sulfats i un cromat que cristal·litzen en el sistema ortoròmbic, amb fórmula general A(XO₄). L’augment de la mida de l’ió X resulta en una transició al tipus d'estructura de la scheelita. Els quatre minerals que integren el grup són: anglesita, barita, celestina i hashemita.
| Espècie | Fórmula |
| Anglesita | PbSO₄ |
| Barita | BaSO₄ |
| Celestina | SrSO₄ |
| Hashemita | BaCr$^{6+}$O₄ |
Segons la classificació de Nickel-Strunz, la hashemita pertany a «07.FA - Cromats sense cations addicionals» juntament amb la tarapacaïta, la cromatita i la crocoïta. Els altres tres minerals del grup de la barita pertanyen a "07.AD - Sulfats (selenats, etc.) sense anions addicionals, sense H₂O, amb cations grans només» juntament amb els següents minerals: arcanita, mascagnita, mercal·lita, misenita, letovicita, glauberita, anhidrita, olsacherita, kalistroncita i palmierita.
La hashemita és una espècie molt rara que tan sols ha estat trobada a l'Orient Mitjà. Les altres tres espècies són molt més abudants a l'escorça terrestre, i poden trobar-se pràcticament arreu del planeta. Als territoris de parla catalana es troben àmpliament representades totes tres, destacant per la seva qualitat les celestines de Torà (Segarra) o les d'Arneva (Oriola, Baix Segura).

## Referències

* ↑ «Baryte Group» (en anglès). Mindat. [Consulta: 28 abril 2021].